google/wiki40b huggingface dataset:
Salisbury

Salisbury je mesto v anglickom grófstve Wiltshire. Je najrozsiahlejšou časťou dištriktu Salisbury. Nachádza sa na okraji Salisburskej nížiny v juhovýchodnej časti grófstva Wiltshire na sútoku riek Nadder, Ebble, Wylve a Bourne s riekou Avon.

Dejiny

Územie v okolí Salisbury bolo osídlené už v dobe železnej a bolo vybraté pre dostatok vodných zdrojov. Rimania túto osadu nazývali Sorviodunum. V pozemkovej knihe z doby Normanov je toto mesto označované ako Salesberie.
Prvá katedrála bola postavená na mieste pôvodného mesta (tiež označované Old Sarum) biskupom Osmundom v rokoch 1075 až 1092. Zhoršujúce sa vzťahy medzi cirkvou a vojakmi viedli v roku 1219 biskupa Richarda Pooreho k rozhodnutiu založiť nové mesto a postaviť novú katedrálu na pozemkoch, ktoré vlastnila cirkev, asi 3 km od pôvodnej osady v údolí rieky Avon. Výstavba nového mesta bola začatá v roku 1220, v roku 1227 získalo mestské práva.
Stavba hlavnej budovy katedrály začala v roku 1221, bola dokončená za 38 rokov, a je považovaná za majstrovský príklad ranej anglickej architektúry. Veža katedrály, vysoká 123 m, je jedna z najvyšších vo Veľkej Británii. V zbierkach jej knižnice je uschovaný jeden z mála dochovaných exponátov Magny Charty. Veľké mechanické hodiny, jedny z najstarších dochovaných vo Veľkej Británii, boli na katedrálu inštalované v roku 1386.
Mesto sa rýchlo rozvíjalo a v 14. storočí bolo hlavným centrom Wiltshire. Mestské hradby postavené v 14. storočí obsahujú päť brán, z ktorých štyri, High Street Gate, St Ann's Gate, Queen's Gate a St Nicholas's Gate, sú pôvodné, a piata bola vybudovaná v 19. storčí. V dobe veľkého moru v roku 1665 sem kráľ Karol II. presťahoval svoj dvor.

Ekonomika

V Salisbury sa pravidelne každý utorok a štvrtok, už od roku 1227, usporadúvajú trhy. V 15. storočí boli na trhovisko umiestnené kamenné kríže, vymedzujúce oblasť predaja jednotlivých druhov tovaru. Do súčasnosti sa zachoval len hydinový kríž.
Svetoznáma pamiatka Stonehenge, nachádzajúca sa asi 13 km na severovýchod od Salisbury, má veľmi pozitívny vplyv na ekonomické príjmy, hlavne z turistického ruchu. Mesto samotné je atraktívne pre turistov hlavne svojou katedrálou a oblasťou pôvodného mesta Old Sarum.
Hliník nad Hronom

Polohopis

Starobylá dedinka Hliník nad Hronom sa nachádza v malebnom údolí rieky Hron, na jeho ľavom brehu, medzi Štiavnickými a Kremnickými vrchmi a pohorím Vtáčnika.

Názov a erb

Pomenovanie Hliník, v maďarskom jazyku nazývaný „Geletnek“ si obec vyslúžila v dávnoveku a to pre jej ílovitú a hlinitú pôdu celého chotára. Obec mala svoj vlastný erb už pred rokom 1637, kedy sa symbolom stal patrón kostola sv. Martin. Až neskôr, keď sa obec preslávila výrobou mlynských kameňov, sa v erbe objavuje mlynský kameň s kamenárskymi kladivkami.

Dejiny

Prvá písomná zmienka o obci je v zakladacej listine beňadického opátstva z roku 1075. Obec bola súčasťou Tekovskej stolice.
Prvý drevený kostol bol postavený pred rokom 1332 v románskom slohu. Neskôr v roku 1408 postavili druhý kostol v gotickom štýle, pričom ho požiare a vojny poškodzovali. V roku 1440 Ján Jiskra z Brandýsa dal postaviť opevnený hlinický kaštieľ s priestrannými pivnicami a podzemnými tajnými chodbami. V roku 1678 bol úplne zničený a o jeho obnovu sa v roku 1889 postaral banský erár a stal sa sídlom hlinickej lesnej správy.
V polovici 15. storočia sa Hliník nad Hronom stal po udelení trhových výsad kráľom Matejom Korvínom dôležitým obchodným mestečkom. Roku 1494 obec získala mestské výsady. Obyvatelia obce sa zaoberali výrobou mlynských kameňov viac ako 600 rokov a koncom 18. storočia boli tak známe a žiadané, že sa prepravovali na pltiach a pečatili sa zvláštnym pečatidlom kráľovskej koruny Márie Terézie. Venovali sa tiež povozníctvu, poľnohospodárstvu, pivovarníctvu, mlynárstvu, chovu dobytka, obuvníctvu, krajčírstvu, kováčstvu a včelárstvu.
Turci obec spustošili v roku 1627. 
V roku 1768 postavili pred kostolom súsošie Golgoty a v roku 1901 tiež kaplnku na Kalvárii a postupne krížovú cestu. V roku 1930 bola postavená veľká parná píla a v roku 1948 sa začala stavať hlinická továreň Pohronské strojárne. V roku 1951 bolo v priestoroch kaštieľa zriadené učilište. Od roku 1960 je obec súčasťou okresu Žiar nad Hronom. K 31. 12. 2011 tu žilo 2 974 obyvateľov.
Bohatá história obce, spôsob života a zvyky jej niekdajších obyvateľov sú spracované v monografii hlinického rodáka, kňaza Andreja Klimana - Hliník nad Hronom z r. 1994.

Turizmus

Chotár obce a jej blízke okolie má mnoho pozoruhodností a zvláštností geologickej a biologickej povahy, čoho dôkazom je aj botanické nálezisko Bralce s unikátnymi rastlinnými druhmi.
Krasnojarsk

Dejiny

Mesto bolo založené v júli 1628 ako hraničná pevnosť na ľavom brehu rieky Jenisej, ktorú založili kozáci zaviazaní cárovi. V roku 1935 bola postavená dnešná cesta M53, ktorá mesto spojila s ostatným Ruskom a Krasnojarsk sa začal výraznejšie rozvíjať. Štatút mesta získalo v roku 1822. Ďalším impulzom pre rozvoj bolo nájdenie zlata a vybudovanie železnice v roku 1895. Najväčší rozmach nastal počas sovietskej éry. Bolo tu vybudovaných viacero veľkých tovární, prístav a obrovská vodná elektráreň. Počas II. svetovej vojny sem boli presťahované ďalšie továrne z Ukrajiny a rozmach priemyslu pokračoval aj po vojne.
V chaose, ktorý nastal po zrútení sa Sovietskeho zväzu, väčšina tovární skrachovala, alebo prešla do súkromných rúk oligarchov. Prudko vzrástla nezamestnanosť, čo malo za následok mnohé štrajky. Z tohto úderu sa Krasnojarsk pomaly spamätáva dodnes.
Vyvolený číselný rad

Vyvolený číselný rad v technike je postupnosť čísel (hodnôt, rozmerov, parametrov), v ktorých sa prednostne vyrábajú súčiastky a komponenty z dôvodu zlacnenia a unifikácie ich výroby. Členy vyvoleného číselného radu sa nazývajú vyvolené čísla. Podľa vzťahu jednotlivých čísel v rade sa rozlišuje: aritmetický rad, geometrický rad, modulový rad.

Praktické využitie

Pri návrhoch elektrotechnických zariadení – výpočte potrebných hodnôt súčiastok a dimenzovaní vodičov sú požadované hodnoty vypočítané podľa zadaných parametrov. Vypočítané sú hodnoty prierezov káblov (požadované hodnoty odporu, kapacity a pod.). Výrobcovia komponentov však nemôžu vyhotoviť súčiastky presne podľa týchto hodnôt, pretože by to bolo pre rôznorodosť príliš nákladné. Preto sa súčiastka vyberá z modelového radu parametrov (normalizovaná veľkosť, konfekcie) tak, aby boli splnené zadané požiadavky na parametre. Súčiastka sa vyberá tak, aby sa jej normalizovaná hodnota čo najviac priblížila vypočítanej hodnote. Pri vodičoch kde je hlavným parametrom prúdová zaťažiteľnosť je volená najbližšia vyššia hodnota.
Pre výrobcov súčiastok sa zlacní výroba, pre výrobcov používajúcich súčiastky sa zvýši dostupnosť, je potrebné držať menej súčiastok na sklade, pretože veľkosti súčiastok sú odstupňované v radoch.

Aritmetický rad

Využíva sa hlavne pre rozmery (rozmer je násobkom predchádzajúceho rozmeru), a počty (počet výrobkov v krabici, počet krabíc v kartóne, počet kartónov na palete ...). Obvykle sa používajú dekadické rady. Nevýhodou je veľký počet po sebe idúcich členov v rade. V aritmetickom rade je rozdiel medzi dvoma členmi radu rovnaký.

Geometrický rad

V geometrickom rade je teoreticky rovnaký podiel dvoch susedných čísel, pričom je definovaný ako celá odmocnina čísla 10. Prakticky sa však využívajú čísla zaokrúhlené na rôzny počet desatinných resp. desiatkových miest, preto je podiel každých dvoch po sebe nasledujúcich čísel iba približne rovnaký. Geometrické rady sa označujú písmenom a číslom charakterizujúcim počet členov radu. Geometrické rady sa využívajú na výkonové rady, otáčky, rozmery výrobkov, prierezy vodičov, hodnoty pasívnych elektronických súčiastok a podobne. Výhodou geometrického radu je, že počet členov je vo všetkých dekádach rovnaký. Čísla sa líšia len v desatinnej čiarke, čo je jednoduché. Vyšší rad kombinuje aj členov nižšieho radu. Nevýhodou radu je vysoký rozdiel v absolútnych hodnotách na konci radu.

Rady E

Pre presnejšie členenie sa používajú aj rady E3, E6, E12, E24 a podobne. Rad E je opäť definovaný ako odmocnina z 10 (tretia, šiesta, dvanásta ...). Okrem nich je možné používať aj ďalšie rady pre jemnejšie delenie.

Modulový rad

je kombinácia aritmetického a geometrického radu. Využíva premenlivý modul, ktorý sa pre vyššie členy radu zvyšuje, čo umožňuje jemnejšie delenie pre nízke aj vysoké členy radu. Jednotlivé členy radu sa vypočítajú pomocou vzťahu: 2ᵐ.n.d,
kde

m je celé číslo

n je definované vzťahom N ≤ n ≤ 2N-1,

N je súbor kladných čísiel okrem nuly a tvorí číselný základ modulového radu,

d je rozmerový koeficient, ktorý sa volí podľa potreby.
Chauchigny

Poloha

Obec má rozlohu 9,72 km². Najvyšší bod je položený 198 m n. m. a najnižší bod 87 m n. m.

Obyvateľstvo

Počet obyvateľov obce je 253 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Plombières

Obyvateľstvo

Plombières má približne 9 760 obyvateľov (2010).
Kchjuri

Biografia

Študovala na strednej škole Džujob. Potom navštevovala Univerzitu Mjongdži, odbor divadlo a vizuálne umenie, rovnaký odbor ako jej skupinová kolegyňa Čon Po-ram (Jeon Boram). Pred speváckym debutom bola modelka.

Herecká kariéra

V septembri 2009 debutovala v dráme Sondok jowang (선덕여왕).
V roku 2010 hrala cameo úlohu spolu s ostatnými členkami skupiny Tchiara v dráme Kongbuui sin. Následne dostala hlavnú úlohu v dráme, ktorej názov v anglickom preklade znie Southern Trader Kim Chul Soo's Update. Kchjuri a Pak So-jon dostali aj cameo úlohy v dráme "Čaiontchu" (자이언트).
Takisto spolu s Ham Un-čong boli v roku 2011 obsadené do úloh v dráme Kunčchogo-wang (od 47. časti).
Demostenes

Demostenes (-tvar podľa PSP; iné názvy: Démosthenes, Démosthenés, Démostenes; starogr. Δημοσθένης - Démosthenes/iný prepis Démosthenés;* 384 pred Kr. – † 16. november 322 pred Kr., ostrov Kalaureia pri východnom pobreží Peloponézu) bol aténsky štátnik a rečník. 
Bol považovaný za najslávnejšieho gréckeho rečníka. Upozorňoval na nebezpečenstvo, ktoré hrozí Aténam od  Filipa II. Macedónskeho (reči filipiky). Nedosiahol však úspechu. Zúčastnil sa protimacedónskeho povstania, za čo ho odsúdili na smrť. Otrávil sa.
Biesheim

Poloha

Obec má rozlohu 16,55 km². Najvyšší bod je položený 194 m n. m. a najnižší bod 184 m n. m.

Obyvateľstvo

Počet obyvateľov obce je 2 472 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Pravek

Charakteristika

Pravek je v podstate dejinné obdobie ľudstva, o ktorom nie sú zachované písomné správy, iba doklady ľudskej existencie (kosti) a činnosti (napr. nástroje, náradie, zbrane, šperky), súhrnne označované ako archeologické pramene.
Jadrom štúdia praveku, najmä paleolitu, je vznik a vývoj človeka - pozri pod antropogenéza. Orientačne možno povedať, že druh človek sa prvý raz objavuje v oblasti Starého sveta (Európa, Ázia, Afrika), potom v Amerike a Austrálii veľmi zhruba 10 000 pred Kr.).
Zlatý rez

Zlatý rez, zlatý podiel alebo božský rez (lat. sectio divina) je iracionálne číslo s mnohými zaujímavými vlastnosťami. Geometrické tvary odvodené od tohto čísla sa v európskej kultúre považujú za esteticky veľmi príťažlivé a mnohé geometrické proporcie v prírode majú blízko k tomuto číslu.
Označuje sa gréckym písmenom φ (menej často aj gr. písmenom τ) a rovná sa približne 1,618034.

Desatinný rozvoj

Číslo φ rozvité na 1024 desatinných miest:
 1,6180339887 4989484820 4586834365 6381177203 0917980576
   2862135448 6227052604 6281890244 9707207204 1893911374
   8475408807 5386891752 1266338622 2353693179 3180060766
   7263544333 8908659593 9582905638 32265613199 2829026788
   0675208766 8925017116 9620703222 1043216269 5486262963
   1361443814 9758701220 3408058879 5445474924 6185695364
   8644492410 4432077134 4947049565 8467885098 7433944221
   2544877066 4780915884 6074998871 2400765217 0575179788
   3416625624 9407589069 7040002812 1042762177 1117778053
   1531714101 1704666599 1466979873 1761356006 7087480710
   1317952368 9427521948 4353056783 0022878569 9782977834
   7845878228 9110976250 0302696156 1700250464 3382437764
   8610283831 2683303724 2926752631 1653392473 1671112115
   8818638513 3162038400 5222165791 2866752946 5490681131
   7159934323 5973494985 0904094762 1322298101 7261070596
   1164562990 9816290555 2085247903 5240602017 2799747175
   3427775927 7862561943 2082750513 1218156285 5122248093
   9471234145 1702237358 0577278616 0086883829 5230459264
   7878017889 9219902707 7690389532 1968198615 1437803149
   9741106926 0886742962 2675756052 3172777520 3536139362
   1076738937 6455606060 5922...
Moringhem

Poloha

Obec má rozlohu 9,98 km². Najvyšší bod je položený 166 m n. m. a najnižší bod 37 m n. m.

Obyvateľstvo

Počet obyvateľov obce je 485 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fúzie a akvizície

Fúzie a akvizície alebo zlúčenia, splynutia a akvizície alebo splynutia a zlúčenia (ang. mergers and acquisitions, skrátene M&A) je súhrnné (nie presne vymedzené) označenie transakcií súvisiacich s cieleným nadobúdaním a zlučovaním pôvodne samostatných podnikov, ako aj názov príslušného odboru a aspektu podnikových financií, manažmentu a podnikovej stratégie.
Najhlavnejšími dôvodmi pre fúziu a akvizíciu je reštrukturalizácia subjektov, zlepšenie platobnej bilancie, získanie väčšieho podielu na trhu a podobne. Podrobnosti pozri pod fúzia a akvizícia (oba pojmy sú nejednoznačne vymedzené, práve preto sa analyzujú spolu pod názvom "mergers and acquisitions").
LG Spirit

LG Spirit je androidový smartfón od spoločnosti LG Electronics. Predstavený bol vo februári 2015 a uvedený do predaja o mesiac neskôr.
Obsahuje HD displej s rozlíšením 720 x 1280 bodov s uhlopriečkou 4,7" a bodovou hustotou 312 ppi. Používa systém na čipe Qualcomm MSM8916 Snapdragon 410 - H440N alebo Mediatek MT6582 - H420 s procesorom Quad-core 1.2 GHz Cortex-A53 - H440N alebo Quad-core 1.3 GHz Cortex-A7 - H420. Grafický procesor je Adreno 306 alebo Mali-400MP2. Má 8 GB vnútorného úložiska, ktoré je možné rozšíriť SD kartou s kapacitou do 32 GB a 1 GB RAM.
Predná kamera má rozlíšenie 8 alebo 5 Mpix a dokáže nahrávať video s rozlíšením 1080p pri 30 fps.
Predinštalovaný operačný systém je Android vo verzii 5.0.1 (Lollipop).
Belfort-du-Quercy

Poloha

Obec má rozlohu 36,19 km². Najvyšší bod je položený 307 m n. m. a najnižší bod 153 m n. m.

Obyvateľstvo

Počet obyvateľov obce je 530 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Scat

Scat je improvizovaný jazzový spev, pri ktorom sa používajú nezmyselné slová, slabiky alebo sa spieva bez artikulácie. Scat je obdobou inštrumentálnej improvizácie. Niekedy sa používa pri technike zvolanie-odpoveď.

História

Scat sa objavil v ragtime na začiatku 20. storočia.

Zaujímavosti

Známy, ale pravdepodobne nepravdivý príbeh hovorí, že scat vytvoril Louis Armstrong, keď si nemohol spomenúť na text piesne „Heebie Jeebies“ pri nahrávaní v roku 1926.
Ústredný výbor Komunistickej strany Česko-Slovenska

Ústredný výbor Komunistickej strany Česko-Slovenska (skr. ÚV KSČ; súdobé písanie Ústredný výbor Komunistickej strany Československa) bol najvyšší orgán KSČ medzi dvoma po sebe nasledujúcimi zjazdmi. Ústredný výbor volil spomedzi svojich členov najužšie vedenie strany (predsedníctvo a politbyro) a generálneho tajomníka (v rokoch 1953 až 1971 prvý tajomník). Počet jeho členov v priebehu doby kolísal, vo vrcholných dobách dosahoval okolo stovky členov.

2. svetová vojna

Počas nacistickej okupácie a 2. svetovej vojny v dobe Protektorátu Čechy a Morava pracoval tento orgán v ilegalite a z praktických dôvodov konšpirácie a utajenia mal vždy len niekoľko členov.
Golgiho aparát

Golgiho aparát (skratka GA) alebo Golgiho systém alebo Golgiho komplex je súbor vezikúl, kondenzovaných vakuol a sploštených váčikov ohraničených hladkými membránami bez ribozómov. Vezikuly vznikajú odškrcovaním cisterien, ktoré sú umiestnené v hromadách (diktyozómoch), pričom táto sústava slúži najmä na tvorbu sekrétov na exocytózu a na syntézu sekrétových polysacharidov.
Je to organela, ktorá sa nachádza vo väčšine eukaryotických buniek vrátane rastlinných a živočíšnych. Názov dostala podľa talianskeho anatóma Camilla Golgiho, ktorý ju roku 1898 opísal v nervových bunkách.
V mnohých rastlinných bunkách sa diktyozómy nachádzajú v celej cytoplazme (dispezný Golgiho aparát) a nie sú viditeľné svetelným mikroskopom. V typických živočíšnych (aj ľudských) bunkách sa zas nachádzajú skupiny viacerých diktyozómov tesne vedľa seba (spravidla blízko jadra).
Golgiho aparát má teda v živočíšnych bunkách podobu zložitého sieťovitého útvaru tvoreného súborom navzájom pospájaných diktyozómov, z ktorých sa odškrcujú drobné vačky – vezikuly naplnené sekrétmi. To svedčí o aktívnej úlohe Golgiho aparátu pri sekrečnej činnosti bunky. Okrem toho sa GA podieľa na transporte a ukladaní proteínov syntetizovaných v endoplazmatickom retikule (ku ktorému má funkčne i topograficky veľmi úzky vzťah), obnove cytoplazmatickej membrány pri endocytóze alebo jej poškodení, na syntéze mukopolysacharidov (tvoria ochranný hlien na povrchu epitelov napr. u mäkkýšov, obrúčkavcov, alebo v ľudskom žalúdku) a glykoproteínov. Syntéza imunoglobulínov svedčí o aktívnej účasti GA na obranných mechanizmoch celého organizmu.
Hans Asperger

Život

V literatúre sa uvádza, že sa Hans Asperger narodil v roku 1906 v rakúskom Hausbrunne. Ale matrika narodených v Hausbrunne v roku 1906 dieťa zhodného priezviska a mena neuvádza. Niektoré zdroje uvádzajú, že sa narodil vo Viedni alebo „neďaleko Viedne“.
Bol najstarší z troch chlapcov a od detstva mal problémy nájsť si priateľov. Bol považovaný za osamelé, neprístupné dieťa. Bol jazykovo nadaný; obzvlášť sa zaujímal o rakúskeho básnika Franza Grillparzera, ktorého poéziu často recitoval svojim spolužiakom. Rád sa sám citoval a často sa odvolal na seba z perspektívy tretej osoby.
Štúdium medicíny ukončil vo Viedni v roku 1931 a od roku 1932 pracoval na univerzitnej detskej klinike vo Viedni. V roku 1934 prešiel na univerzitnú kliniku Lipskej univerzity, kde sa zaujímal predovšetkým o „psychicky abnormálne“ deti. Svoje prvé vedecké výsledky publikoval v roku 1943. V roku 1944 nastúpil na Viedenskú univerzitu ako šéf katedry pediatrie, o dva roky neskôr sa stal riaditeľom tamojšej detskej kliniky.
V roku 1935 sa oženil a mal päť detí.
Bol profesorom na detskej klinike univerzity v Innsbrucku (1957) a od roku 1964 viedol detskú dedinku SOS v Hinterbrühle.
William Parry Murphy

Životopis

V roku 1914 ukončil štúdium fyziky a matematiky na univerzite v Oregone. Po dvoch rokoch sa stal asistentom anatómie na lekárskej fakulte.
Začal študovať medicínu na Harvard University a v roku 1922 získal diplom doktora medicíny. Následne pracoval v rôznych nemocniciach, v roku 1924 sa stal asistentom na Harvardovej univerzite a neskôr profesorom a vedúcim lekárom Nemocnice P. B. Brighama v Bostone. Po skončení štúdia medicíny sa plne venoval krvným chorobám.
Rovnako ako Minot úspešne ordinoval chorým s pernicióznou anémiou pečeňovú diétu, neskôr im aplikoval vnútrosvalové injekcie výťažku z pečene. Jeho práca bola základom úspešného vyriešenia liečby zhubnej anémie.
Neuville-en-Beaumont

Poloha

Obec má rozlohu 1,69 km². Najvyšší bod je položený 41 m n. m. a najnižší bod 7 m n. m.

Obyvateľstvo

Počet obyvateľov obce je 38 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kostol svätého Mikuláša (Hamburg)

História

Pri založení osady Nikolai a prístavu na rieke Alster asi v 12. storočí bola postavená kaplnka sv. Mikuláša, patróna námorníkov. Od tej doby sa neustále rozširovala, až do dnešnej podoby.
Kostol bol zbombardovaný v 28. júla 1943 a reštaurovaný v roku 1990.

Nový kostol

V roku 1951 bol na ulici Harvestehuder Weg v Hamburgu bol bostavený nový kostol sv. Mikuláša.
Juraj Halenár

Klubová kariéra

Odchovanec trnavskej Lokomotívy obliekol postupne dresy troch bratislavských klubov. Prvý ligový gól strelil v drese Interu Bratislava 4. mája 2002 v stretnutí s Tatranom Prešov (3:0). S Artmediou Petržalka postúpil do skupinovej fázy Ligy majstrov 2005/2006. V 2. predkole zaznamenal v zápase s Celticom Glasgow (5:0) hetrik, čím prispel k najvyššej prehre slávneho škótskeho klubu v európskych pohároch. Majstrovské tituly získal s Artmediou Petržalka aj so Slovanom Bratislava. Po Róbertovi Semeníkovi druhý hráč, ktorý v slovenskej futbalovej lige dosiahol hranicu 100 gólov. Stý ligový gól strelil v drese Slovana 9. novembra 2011 proti Banskej Bystrici (3 : 2). Počas jesennej časti sezóny 2014/2015 sa stal so 125 gólmi historickým rekordérom slovenskej futbalovej ligy.

Reprezentačná kariéra

Zúčastnil sa už v mládežníckych reprezentáciách, na ME hráčov do 19 rokov 2002 bol členom mužstva, ktoré získalo bronzové medaily. Na MS hráčov do 20 rokov 2003 v Spojených arabských emirátov postúpilo Slovensko do osemfinále, kde prehralo s neskorším majstrom sveta Brazíliou 1 : 2 po predĺžení. V seniorskej reprezentácii debutoval 17. novembra 2007 v Prahe v stretnutí s Českom (1 : 3).
Anna Atkinsová

Životopis

Narodila sa v Tonbridge v  Kente. Jej matka Hester Anne zomrela v roku 1800 na zdravotné pôrodné komplikácie. Vychovával ju jej otec John George Children, čo bol vedec mnohých záujmov, napríklad bol na jeho počesť pomenovaný minerál childrenit, alebo pytón Childrenov. Na ženu vo svojej dobe "získala nezvyčajné vedecké vzdelanie". Jej detailné rytiny kôrovcov boli použité ako ilustrácie knihy jej otca Lamarck: Genera of Shells, ktorá bola vydaná v roku 1823.
V roku 1825 si vzala Johna Pelly Atkinsa a presťahovali sa na Halstead Place, domova rodiny Atkinson v dištrikte Sevenoaks, Kent. Potom sa venovala svojim záujmom v oblasti botaniky, napríklad zberu sušených rastlín.

Fotografia

John George Children a John Pelly Atkins boli priatelia Williama Foxa Talbota. Anna Atkinsová sa naučila umeniu fotografie priamo od Talbota, čiže dva z jeho fotografických objavov: techniku fotogenickej kresby (Photogenic drawing) (pri ktorej je objekt kladený na fotocitlivý papier, ktorý sa exponuje na slnku až vznikne negatív) a proces kalotypie.
Je známe, že Atkinsová získala svoj prvý fotoaparát v roku 1841. Niektoré zdroje tvrdia, že bola prvou ženou fotografkou. Iné zdroje ako prvú fotografku uvádzajú Constance Talbotovú, manželku Williama Foxa Talbota. Keďže sa nezachoval žiadny záber nasnímaný fotoaparátom Anny Atkinsonovej, ani žiadna fotografia Constance Talbotovej, táto záležitosť sa pravdepodobne nikdy nevyrieši.
Cons-Sainte-Colombe

Poloha

Obec má rozlohu 3,47 km². Najvyšší bod je položený 2 063 m n. m. a najnižší bod 479 m n. m.

Obyvateľstvo

Počet obyvateľov obce je 366 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Adam Chalupka

Životopis

Narodil sa v rodine Michala Chalupku a jeho manželky Evy, rodenej Kusej. V rokoch 1786 – 1789 chodil do škôl v Paludzi, v Kežmarku, v Miškovci, v Banskej Štiavnici a v Bratislave. Od roku 1789 pôsobil ako učiteľ v Hornej Mičinej a od roku 1792 ako evanjelický farár v Hornej Lehote.

Tvorba

Venoval sa náboženskej publicistike, časť jeho prác ostala v rukopise.
Letisko Hontianske Nemce

Poloha

Nachádza sa južne od Hontianskych Nemiec a Domaník a severne od Medovariec a Rykynčíc.

Charakteristika

Spevnená vzletová a pristávacia dráha má dĺžku 400 a šírku 12 m. V súčasnosti je letisko bez pravidelných liniek. Letisko je využívané najmä na práce v poľnohospodárstve, lesníctve a vodnom hospodárstve.